text: Comprar Tocat de L'Ala Negre 2018. Vi negre | enterwine.com
  Vi Negre Tocat de L'Ala Negre 2018
  Vi negre de L'Empordà. Cupatge de Garnatxa, Carinyena i Syrah amb 4 mesos en bótes de roure francès.
  Bóta. 4 mesos en bótes de roure francès
  Cellers: Celler Coca i Fitó
  Elaborat pel celler Coca i Fitó i el Celler Roig Parals, el vi negre jove Tocat de l'Ala Negre neix a la DO Empordà.
  És un cupatge de Garnatxa, procedent de vinyes de 30 a 80 anys, i Carinyena, de ceps de gairebé 100 anys d'edat, complementades amb una mica de Syrah de vinyes joves. Els ceps estan repartits en diferents municipis de l'Alt Empordà, als peus de la Serra de l'Albera. Creixen envoltats de boscos de pins i alzines, i es conreen aplicant els preceptes de l'agricultura sostenible.
  Elaboració tradicional. Primer es va triar a mà el raïm ben madur. Després de la verema, cada varietat es va vinificar per separat en dipòsits d'acer inoxidable. Un cop fet el cupatge, Tocat de l'Ala 2018 va reposar durant 4 mesos en bótes de roure francès.
  Aquest vi negre de L'Empordà és fàcil de beure i deliciós.
  El vi Tocat de L'Ala és de color cirera fosc amb la vora grana. Aquest vi negre de l'Empordà forma una llàgrima que tinta la copa.
  Fresc i intens, aquest cupatge de Garnatxa i Carinyena suggereix fruita vermella i negra, matisada per nombroses espècies dolces i exòtiques, cremosos torrats, tocs d'herbes aromàtiques seques i una nota mineral. De fons, trobem cacaus i un punt d'olivada negra, típics de la Syrah.
  Elegant i intens en boca, i també molt equilibrat. Aquest vi negre de L'Empordà dels cellers Coca i Fitó i Roig Parals té una fruita molt llaminera -gerds i maduixes-, amb una major presència de les espècies, cacau i regalèssia. Agradables tanins, ben integrats, i bona acidesa. Final d'intensa mineralitat, amb un regust torrat.
  Un vi rodó, Tocat de l'Ala Negre 2018 destaca per la frescor i el caràcter atramuntanat.
  Tocat de l'Ala Negre 2015:
  Cupatge de Garnatxa i Samsó. 90 punts Enterwine.
  Tocat de l'Ala Negre 2014:
  90 punts Peñín. Garnatxa, Samsó i una mica de Syrah.
  Arrosos de carn, Bolets, Caça de ploma, Carns blanques a la graella, Carns vermelles a la graella, Civet, Embotits, Escudella, Formatges semicurats, Graellada de verdures, Hamburguesa de vedella contundent, Llegums, Ous, Pastes amb salsa de carn, Patés, Risotto, Rostits, Verdures amb salsa, Xai a la graella
  Un vi de tall modern, amb poca criança. Justament la mena de vins que m'agraden a mi, i que de vegades em costa de trobar. Bona feina!!